Nýr vínbar verður opnaður við Óðinstorg í vor . Sá staður verður rekinn samhliða veitingastaðnum Snaps Bistro við Þórsgötu 1 . Þetta kemur fram í frétt Vísis . Þar er haft eftir fjárfestinum Birgi Þór Bieltvedt að vín og léttir réttir verði í aðalhlutverki á nýja staðnum og stemmningin verði í anda Snaps . Nýi barinn verður til húsa þar sem kaffihúsið C is for Cookie var áður . Í samtali við Vísi segir Birgir að ef áætlanir gangi eftir þá verður staðurinn opnaður með vorinu .